PTT เปิดขายหุ้นกู้ “ปชช.ทั่วไป” ดอกเบี้ย 3.25% – ฟิทช์ฯจัดอันดับ AAA
PTT เปิดขายหุ้นกู้ อายุ 7 ปี สำหรับผู้ลงทุนประชาชนทั่วไป  ดอกเบี้ย 3.25% ช่วง 24-26 พ.ค.นี้ กำหนดจองซื้อขั้นต่ำที่ 1 แสนบาท ฟากฟิทช์ เรทติ้งส์  จัดอันดับความน่าเชื่อถือระดับ AAA (tha)
PTT เปิดขายหุ้นกู้ อายุ 7 ปี สำหรับผู้ลงทุนประชาชนทั่วไป  ดอกเบี้ย 3.25% ช่วง 24-26 พ.ค.นี้ กำหนดจองซื้อขั้นต่ำที่ 1 แสนบาท ฟากฟิทช์ เรทติ้งส์  จัดอันดับความน่าเชื่อถือระดับ AAA (tha)
23 พ.ค. 2565

นางสาวพรรณนลิน มหาวงศ์ธิกุล ประธานเจ้าหน้าที่บริหารการเงิน บริษัท ปตท. จำกัด (มหาชน) หรือ PTT เปิดเผยว่า บริษัทฯพร้อมออกและเสนอขายหุ้นกู้อายุ 7 ปี  สำหรับผู้ลงทุนประชาชนทั่วไป  อัตราดอกเบี้ย 3.25% ต่อปี กำหนดจ่ายดอกเบี้ยทุก 6 เดือน ด้วยอันดับความน่าเชื่อถือที่ระดับ AAA (tha) จากบริษัท ฟิทช์ เรทติ้งส์ (ประเทศไทย) จำกัด ซึ่งเป็นระดับสูงที่สุดสำหรับตราสารหนี้ที่ออกในประเทศไทย
ทั้งนี้ประชาชนทั่วไปสามารถจองซื้อหุ้นกู้ได้ในระหว่างวันที่ 24-26 พฤษภาคม 2565 โดยกำหนดจองซื้อขั้นต่ำ 100,000 บาท ทวีคูณครั้งละ 100,000 บาท ไม่จำกัดมูลค่าการจองซื้อ (ยกเว้นยอดจองซื้อเต็มตามวงเงินที่บริษัทต้องการออก) ผ่านสถาบันการเงิน 5 แห่ง ได้แก่ ธนาคารกรุงเทพ, ธนาคารกรุงไทย, ธนาคารกรุงศรีอยุธยา, ธนาคารกสิกรไทย และธนาคารไทยพาณิชย์ ผ่านทั้งช่องทางสาขาของธนาคารและช่องทางออนไลน์
นางสาวพรรณนลิน กล่าวอีกว่า ผู้ถือหุ้นกู้เดิมให้ความสนใจจองซื้อหุ้นกู้รอบใหม่ของ ปตท. เมื่อวันที่ 19-20 พฤษภาคม 2565 ที่ผ่านมา ซึ่งสะท้อนความเชื่อมั่นในวิสัยทัศน์ การดำเนินธุรกิจ และการยึดมั่นในหลักการกำกับดูแลกิจการที่ดีของ ปตท. ที่ได้รับความไว้วางใจจากนักลงทุนเสมอมา
สำหรับนักลงทุนประชาชนทั่วไป ปตท.มีความพร้อมเปิดจองซื้อหุ้นกู้ ปตท. อายุ 7 ปี อัตราดอกเบี้ย 3.25% ต่อปี กำหนดจ่ายดอกเบี้ยทุก 6 เดือน  และได้รับการจัดอันดับความน่าเชื่อถือที่ระดับ AAA (tha) จาก ฟิทช์ เรทติ้งส์  เปิดให้จองซื้อได้ในระหว่างวันที่ 24-26 พฤษภาคม 2565  มีกำหนดจองซื้อขั้นต่ำที่ 100,000 บาท และทวีคูณครั้งละ 100,000 บาท โดยไม่จำกัดมูลค่าการจองซื้อ ผ่านสถาบันการเงินที่เป็นผู้จัดการการจัดจำหน่ายหุ้นกู้ ดังนี้ ธนาคารกรุงเทพ ธนาคารกรุงไทย ธนาคารกรุงศรีอยุธยา ธนาคารกสิกรไทย ธนาคารไทยพาณิชย์